Diari Oficial de la Generalitat Valenciana


Sumari del DOGV 5374, del 25-10-2006 (2006/11482)

Informació pública de les bases particulars reguladores del concurs per a l'adjudicació del PAI per al desplegament i execució per gestió indirecta del Sector S-1 del municipi d'Orba.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   5374

Data del DOGV
:   25-10-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/11895


Data del document
:   19-09-2006

Organisme emissor
:   Ajuntament d'Orba

Tipus de document
:   Anunci

Descriptors 

:   * Orba
    * contracte d'obres

Informació pública de les bases particulars reguladores del concurs per a l'adjudicació del PAI per al desplegament i execució per gestió indirecta del Sector S-1 del municipi d'Orba. [2006/S11292]  
L'Ajuntament d'Orba en sessió ordinària de l'Ajuntament Ple celebrada el 15 de setembre de 2006, va aprovar per l'acord següent:  
«1. Ratificar l'acord adoptat en la sessió extraordinària de l'Ajuntament Ple celebrada el dia 22 de desembre de 2005, pel qual es recordava d'ofici la tramitació per gestió indirecta del programa d'actuació integrada del sector S-1 del municipi d'Orba.  
2. En compliment d'allò que s'ha establit per l'article 131.2 de la Llei 16/2005, de 30 de desembre, de la Generalitat, Urbanística Valenciana, aprovar les bases particulars reguladores del concurs per a l'adjudicació del programa d'actuació integrada per al desplegament i execució per gestió indirecta del sector S-1 del municipi d'Orba, amb el contingut de la proposta efectuada per l'alcaldia presidència el dia 4 de setembre del 2006.  
3. En compliment d'allò que s'ha establit per l'article 132.1 de la Llei 16/2005, de 30 de desembre, de la Generalitat, Urbanística Valenciana, ordenar la publicació del concurs per mitjà de la inserció dels corresponents anuncis en el tauler d'edictes de l'Ajuntament, en el Diari Oficial de la Unió Europea i en Diari Oficial de la Generalitat, a fi que, aquells interessats a participar en el concurs, puguen presentar la documentació exigida en les bases particulars en el termini de tres mesos a partir de la data d'enviament de l'anunci de concurs al Diari Oficial de la Unió Europea.  
En compliment de l'esmentat acord es publica anunci de concurs per a l'adjudicació del programa d'actuació integrada per al desplegament i execució per gestió indirecta del sector S-1 del municipi d'Orba, amb el contingut establit en l'article 132.1 de la Llei 16/2005, de 30 de desembre, de la Generalitat, Urbanística Valenciana.  
A) Entitat local adjudicadora: Ajuntament d'Orba. Carrer Bonaire, número 12, 03154 Orba (Alacant), znpalzms@iaxjwzrn.Kas.  
B) Identificació de les bases generals i particulars reguladores del programa d'actuació integrada:  
Bases generals: publicades en el Butlletí Oficial de la Província d'Alacant, número 124 d'1 de juny del 2006.  
Bases particulars, aprovades pel Ple de l'Ajuntament en sessió ordinària de data 15 de setembre de 2006.  
C) Lloc i idioma en què hauran de presentar-se les proposicions dels interessats, ajustades al model establit en les bases particulars del programa.  
Idioma: castellà i valencià.  
Lloc: Ajuntament d'Orba, carrer Bonaire, número 12, 03943 Orba (Alacant).  
D) Documentació acreditativa del compliment dels criteris de solvència tècnica, econòmica i financera, exigits per a ser admesos a concurs:  
Els concursants hauran d'acreditar la seua solvència econòmica i financera, tècnica i professional per qualsevol dels mitjans establits en els articles 122 i 123 de la Llei Urbanística Valenciana 16/2005, de 30 de desembre, o bé en els articles 16 i 19 del Reial Decret Legislatiu 2/2000, de 16 de juny, pel que s'aprova el Text Refós de la Llei de Contractes de les Administracions Públiques.  
La presència en l'equip tècnic o redactor de l'aspirant a urbanitzador de particulars que hagueren participat en la redacció, tramitació o aprovació, provisional o definitiva, del pla d'acció territorial o del pla general que afecte l'ordenació de l'àmbit del programa que es licita, en els cinc anys anteriors a l'exposició al públic de la iniciativa, determinarà la desqualificació d'eixa iniciativa de programa per incórrer en prohibició de contractar conforme a la normativa reguladora dels contractes de les administracions públiques.  
E) Documentació a presentar per cada concursant:  
Cada licitador, junt amb la proposició, presentarà tres sobres firmats en el revers pel licitador o la persona que ho represente i indicació del nom i cognoms o raó social de l'empresa i en les portades de la qual figurarà la inscripció concurs convocat per l'Ajuntament d'Orba per al desplegament i execució per gestió indirecta d'un programa d'actuació integrada en el sector S-1 d'Orba. El sobre número 1 se subtitularà documentació administrativa, el sobre número 2 se subtitularà proposició juridicoeconòmica i el sobre número 3 se subtitularà alternativa tècnica.  
La documentació administrativa es presentarà en plica segellada (sobre número 1) i contindrà els documents següents:  
a) Aquells que acrediten la personalitat jurídica del concursant i, si procedix, la seua representació.  
b) Els documents que acrediten els requisits de solvència tècnica i professional, econòmica i financera, d'acord amb el que establix la base catorzena.  
c) Declaració responsable atorgada davant d'autoritat pública, notari o organisme professional qualificat en la que el licitador afirme, sota la seua responsabilitat, no trobar-se sotmés a cap de les prohibicions per a contractar establides per la legislació reguladora de la contractació administrativa.  
d) Documents acreditatius de trobar-se al corrent en el compliment de les obligacions tributàries i amb la seguretat social imposades per les disposicions vigents, expedits per òrgans competents.  
e) Resguard acreditatiu de la garantia provisional del 2%.  
f) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedix, al fur jurisdiccional estranger que poguera correspondre-li.  
g) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament d'Orba requerirà a l'adjudicatari proposat la justificació documental íntegra d'estos extrems.  
El sobre número 2 es presentarà tancat i contindrà la proposició juridicoeconòmica, que haurà de contindre la següent documentació d'acord amb l'article 127 de la LUV:  
1. La proposició juridicoeconòmica haurà d'incloure necessàriament la documentació relativa als aspectes següents:  
a) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
b) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'esmentat urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
c) Full resum de les dades econòmiques rellevants segons model que s'aprove reglamentàriament.  
2. La proposició juridicoeconòmica inclourà la documentació necessària per a determinar amb claredat les magnituds econòmiques del programa, diferenciant els aspectes següents:  
a) Pressupost de licitació de l'obra d'urbanització: amb l'abast previst en l'article l68.l.a) i b) de la LUV.  
b) Cost de projectes: cost de redacció i direcció dels projectes tècnics, especificant cada projecte, que es referix l'article 168.1.c) de la LUV.  
c) Despeses de gestió: despeses de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
I el sobre número 3 contindrà l'alternativa tècnica i serà presentat a la vista i addicionalment en suport informàtic que haurà de contindre la següent documentació d'acord amb l'article 126 de la LUV.  
L'alternativa tècnica d'un programa d'actuació integrada contindrà la documentació següent:  
a) Identificació del document de planejament que regule l'ordenació detallada a desenvolupar, si el mateix estiguera ja aprovat amb anterioritat al concurs per a la selecció de l'urbanitzador. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.  
b) Àmbit de l'actuació integrada.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials de la mateixa.  
e) Terminis que es proposen per al desenvolupament de l'actuació integrada, on es determinarà tant el corresponent a les obres d'urbanització com a les obres d'edificació dels solars resultants.  
f) Projecte d'urbanització on es determinarà el corresponent a les obres d'urbanització com a les obres d'edificació dels solars resultants.  
g) Enunciat dels objectius complementaris que es proposen conforme a l'article 124.2, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
h) Mesures de control de qualitat i compliment de les normes de qualitat ambiental, si és el cas.  
i) Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.  
j) Estimació preliminar i general d'aquelles despeses d'urbanització variables l'import de la qual, fins i tot sent repercutible els propietaris, no es puga determinar per la concurrència d'ofertes.  
k) Si la proposta de programa modificara l'ordenació estructural, haurà d'incorporar la documentació establida en els articles 72 a 74 de la LUV.  
No podrà ser tingut en compte el document, annex o fitxa arreplegat en la documentació que no tinga el contingut o no haja sigut redactat o omplit seguint les instruccions contingudes en estes bases i en la legislació urbanística i contractual reguladora.  
Es tindrà per no presentat qualsevol altre document que els concursants incloguen, fora dels indicats en els sobres 1 i 2 que es referix esta base.  
Per donar-se els requisits de l'article 312.2.a) i 3 del Reglament d'Ordenació i Gestió Territorial i Urbanística, es donarà una puntuació del 75% a favor de l'alternativa tècnica i un 25% a favor de la proposició juridicoeconòmica.  
Este criteri es fonamenta en la complexitat del planejament a desenvolupar i la resta de circumstàncies establides en l'article 312 de l'esmentat Reglament.  
Els criteris objectius que han de servir de base per a l'adjudicació del programa d'actuació integrada, per orde decreixent i per la ponderació que se'ls atribuïx, seran els següents:  
La puntuació mínima que hauran de superar les alternatives tècniques per a poder ser valorades les proposicions juridicoeconòmiques que les desenvolupen es considera en 60 punts.  
Els criteris de puntuació de les alternatives tècniques, i la seua importància relativa, seran els següents:  
a) La qualitat tècnica de l'ordenació proposada. Este criteri representarà un 50% de la valoració de l'alternativa tècnica.  
b) La resolució adequada de la integració de l'actuació en el seu entorn. Este criteri suposarà el 10% de la valoració.  
c) La millor estructuració de dotacions públiques i d'espais lliures. Este criteri representarà el 10% de la valoració de l'alternativa tècnica.  
d) La qualitat tècnica de les resolucions proposades per a la urbanització. Este criteri representarà un 10 per cent.  
e) Inversió en programes de restauració paisatgística o d'imatge urbana dins de l'àmbit del programa. Este criteri representarà entre un 8%.  
f) Termini d'execució del programa d'actuació integrada. Este criteri representarà entre un 8%.  
g) Compromís d'edificació simultània a la urbanització dels solars resultants de l'actuació per damunt d'un mínim legalment exigible. Este criteri representarà l'1%.  
h) Compromisos addicionals assumits voluntàriament i a càrrec seu per l'urbanitzador. Este criteri representarà l'1%.  
Els criteris de puntuació de les proposicions juridicoeconòmiques, i la seua importància relativa, seran els següents:  
a) Import de les càrregues d'urbanització, expressat en euros per metre quadrat d'edificabilitat. Este criteri representarà un 35% de la valoració de la proposició juridicoeconòmica.  
b) La valoració dels terrenys a l'efecte de fixar el coeficient de canvi per al pagament en espècie. Este criteri representarà un 65%.  
Es fa constar expressament l'obligació de sotmetre a informació pública els documents que es presenten, de conformitat amb l'article 134 de la Llei 16/2005, de 30 de desembre, de la Generalitat, Urbanística Valenciana.  
F) Indicació expressa sobre l'admissibilitat de variants: no s'admetran variants sobre els elements del programa d'actuació integrada.  
G) Criteris objectius d'adjudicació del programa d'actuació integrada. Els establits en l'apartat F) anterior.  
H) Garantia provisional. Es preveu la xifra de 8.145.000 euros, IVA exclòs, com a preu cert de licitació de caràcter de màxim i que servix de base per al càlcul de la garantia provisional, consistent en el 2%, d'acord amb el que preveu l'article 140.1 de la Llei Urbanística Valenciana i en el seu Reglament.  
I) Garantia definitiva: l'urbanitzador haurà de constituir una garantia definitiva del 10% del valor de les càrregues d'urbanització, abans de la formalització del contracte administratiu per al desplegament i execució del programa d'actuació integrada, i es regirà la forma de constitució i els efectes pel que establix el Text Refós de la Llei de Contractes de les Administracions Públiques.  
Les bases particulars estaran a l'Ajuntament d'Orba a disposició de qui les sol·licite.  
Orba, 19 de setembre de 2006.. L'alcalde president: Francisco Villar Agud.